The Squeaky Wheel

The Squeaky Wheel (S'arroda chi tzichìrriat) est su nomìngiu postu de is ascurtadoris de undas curtzas a una statzioni radiofònica chi trasmitit unu sonu caraterìsticu, de innui ndi benit su nòmini, e, a manera ocasionali, messàgius in còdixi.

 Stòria 
De su 2000 a su 2008 su sonu arregordàt su de un'arroda chi trìsinat in s'asfaltu, ma in su 2008 est cambiau, imbiendi duus e, apustis, tres tonus alternaus arrepìtius a s'infiniu. Sa frecuèntzia de trasmissioni de s'emissora càmbiat de sa dii a su noti: a de dii trasmitit in 5473 kHz, a de noti in 3828 kHz.

Sa trasmissioni acuntessit in modulazioni a banda laterali sìngula cun supressioni de sa banda superiora (USB). Prus bortas su sonu est stètiu firmau po lassai su logu a messàgius de boxi in còdixi, pronuntziaus a su micròfonu de personis beras, siat òminis siat fèminas. Su logu pretzisu de orìgini de sa trasmissioni est disconnotu, ma si creit chi siat acanta de sa tzitadi de Rostov asuba a su Don, in Rùssia. 

Su sinnali no est bonu meda in s'Europa centrali e a bortas su sonu sparessit po diis, cuau de s'abolotu. Sa trasmissioni s'est intèndia puru me is frecuèntzias 3650 kHz, 3815 kHz, 5474 kHz e 5641 kHz. Sa desinnatzioni Enigma po sa Squeaky Wheel fiat S32, innui "S" sinnìficat "Lìngua slava", ma de su 2000 a su 2005 est stètia cambiada in XSW, sendi chi sa boxi no no si connosciat prus.

 Riferimentus 

 Artìculus ligaus 

 UVB-76
 The Pip

 Collegamentos esternos 


Categoria:Russia